PMIndiaData/PMIndiaSum huggingface dataset:
લીડર્સ સમિટ ઓન ક્લાઇમેટ 2021માં પ્રધાનમંત્રીનાં સંબોધનનો મૂળપાઠ

અમેરિકાના મહામહિમ રાષ્ટ્રપ્રમુખ બાઇડેન, ગણમાન્ય સાથીદારો, આ પૃથ્વી પર વસતા મારા સાથી નાગરિકો, નમસ્કાર! હું આ પહેલ કરવા બદલ રાષ્ટ્રપ્રમુખ બાઇડેનનો આભાર માનું છું. અત્યારે માનવજાત આંતરરાષ્ટ્રીય રોગચાળા સામે ઝઝૂમી રહી છે. અને આ સમિટે આપણને ઉચિત સમયે યાદ અપાવ્યું છે કે, આબોહવામાં પરિવર્તનનું ગંભીર જોખમ દૂર થયું નથી. હકીકતમાં આબોહવામાં પરિવર્તન દુનિયાભરમાં લાખો લોકો માટે કડવી વાસ્તવિકતા છે. આબોહવાના પરિવર્તનના નુકસાનકારક પરિણામોની અસર લાખો લોકોના જીવન અને આજીવિકા પર થઈ છે. મિત્રો, માનવજાતને આબોહવામાં પરિવર્તનનો સામનો કરવા નક્કર કામગીરી કરવાની જરૂર છે. આપણે મોટા પાયે, અતિ ઝડપથી અને આંતરરાષ્ટ્રીય સ્તરે લાગુ કરી શકાય એવી કામગીરી કરવાની જરૂર છે. અમે ભારતમાં આ દિશામાં કામ કરી રહ્યાં છીએ. અમારો પુનઃપ્રાપ્ય ઊર્જાનો 450 ગિગાવોટનો મહત્વાકાંક્ષી લક્ષ્યાંક અમારી પ્રતિબદ્ધતા દર્શાવે છે. અમારા વિકાસલક્ષી પડકારો વચ્ચે પણ અમે સ્વચ્છ ઊર્જા, સ્વચ્છ કાર્યદક્ષતા, વનીકરણ અને જૈવ-વિવિધતા પર ઘણા સાહસિક પગલાં લીધા છે. આ કારણોસરહ અમે થોડા દેશોમાં સામેલ છીએ, જેમના એનસીડી 2 ડિગ્રી સેલ્સિયસને પાર પાડવા સક્ષમ છે. અમે આંતરરાષ્ટ્રીય સૌર ગઠબંધન, લીડઆઇટી અને આપત્તિ નિવારણ માટે મજબૂત માળખાગત સુવિધા ઊભી કરવા માટેના જોડાણ જેવી આંતરરાષ્ટ્રીય પહેલોને પ્રોત્સાહન પણ આપ્યું છે. મિત્રો, આબોહવા પ્રત્યે જવાબદાર વિકાસશીલ દેશ તરીકે ભારત ભારતમાં સતત વિકાસનું માળખું ઊભું કરવા ભાગીદારોને આવકારે છે. એનાથી અન્ય વિકાસશીલ દેશોને પણ મદદ મળી શકે છે, જેમને ગ્રીન ફાઇનાન્સ વાજબી ધોરણે મેળવવાની અને પર્યાવરણને નુકસાન કરે એવી ટેકનોલોજીઓ અપનાવવાની જરૂર છે. આ કારણસર રાષ્ટ્રપ્રમુખ બાઇડેન અને મેં “ઇન્ડિયા-યુએસ ક્લાઇમેટ એન્ડ ક્લીન એનર્જી એજન્ડા 2030 પાર્ટનરશિપ” શરૂ કરી છે. સંયુક્તપણએ આપણે રોકાણ વધારવામાં, સ્વચ્છ ટેકનોલોજી પ્રદર્શિત કરવામાં અને ગ્રીન જોડાણોને સક્ષમ બનાવવામાં એકબીજાને મદદ કરીશું. મિત્રો, આજે આપણે આંતરરાષ્ટ્રીય સ્તરે આબોહવાલક્ષી કામગીરી પર ચર્ચા કરી રહ્યાં છીએ, ત્યારે હું તમારી સામે એક વિચાર રજૂ કરવા ઇચ્છું છું. ભારતનું માથાદીઠ કાર્બન ઉત્સર્જન આંતરરાષ્ટ્રીય સ્તરે સરેરાશ કાર્બન ઉત્સર્જન કરતા 60 ટકા ઓછું છે. આ માટે અમારી જીવનશૈલીમાં હજુ પણ પર્યાવરણને અનુકૂળ પરંપરાગત રીતિરિવાજો કારણભૂત છે. એટલે આજે હું આબોહવાલક્ષી કામગીરીમાં જીવનશૈલીના પરિવર્તનના મહત્વ પર ભાર મૂકવા ઇચ્છું છું. કોવિડ પછીના સમયગાળા માટે આપણી આર્થિક વ્યૂહરચનામાં પર્યાવરણને અનુકૂળ જીવનશૈલી અને “મૂળિયા તરફ પરત ફરવાની” ફિલોસોફીને મહત્વપૂર્ણ સ્તંભો બનાવવા પડશે. મિત્રો, મને મહાન ભારતીય સંત સ્વામી વિવેકાનંદના શબ્દો યાદ આવે છે. તેમણે આપણને “ઊઠો, જાગો અને જ્યાં સુધી લક્ષ્યને પ્રાપ્ત ન કરો, ત્યાં સુધી જંપો નહીં”ની અપીલ કરી હતી. ચાલો આપણે આને આબોહવાના પરિવર્તન સામે કામગીરીના દાયકાનો મંત્ર બનાવીએ. ધન્યવાદ. તમારો ખૂબ ખૂબ આભાર.
પ્રધાનમંત્રીએ પિંગાલી વેંકૈયાને તેમની જન્મજયંતિ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ પિંગાલી વેંકૈયાને તેમની જન્મજયંતિ પર શ્રદ્ધાંજલિ આપી છે. એક ટ્વિટમાં પ્રધાનમંત્રીએ કહ્યું; “હું મહાન પિંગાલી વેંકૈયાને તેમની જન્મજયંતિ પર શ્રદ્ધાંજલિ આપું છું. આપણને ત્રિરંગો આપવાના તેમના પ્રયાસો માટે આપણું રાષ્ટ્ર હંમેશા તેમનો ઋણી રહેશે, જેના પર આપણને ખૂબ ગર્વ છે. ત્રિરંગામાંથી શક્તિ અને પ્રેરણા લઈને આપણે રાષ્ટ્રીય પ્રગતિ માટે કામ કરતા રહીએ.
પ્રધાનમંત્રીએ જગદગુરૂ બસાવેશ્વરાને બસાવા જયંતી નિમિતે નમન કર્યા

પ્રધાનમંત્રી શ્રી નરેન્દ્ર મોદીએ જગદગુરૂ બસાવેશ્વરાને બસાવા જયંતી નિમિતે નમન કર્યા હતા. પ્રધાનમંત્રીએ એક ટ્વીટમાં કહ્યું હતું, “બસાવા જયંતીના ખાસ પ્રસંગે, હું જગદગુરૂ બસાવેશ્વરાને નમન કરૂં છું. તેમના મહાન ઉપદેશો, ખાસ કરીને સામાજિક સશક્તીકરણ, સદભાવ, ભાઈચારો અને કરૂણા અંગેનો આગ્રહ અનેક લોકોને પ્રેરિત કરે છે.”
પ્રધાનમંત્રીએ “એન્ડ ટીબી” સંમેલનનાં ઉદઘાટન સત્રને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે (13-03-2018) નવી દિલ્હીમાં “એન્ડ ટીબી” સંમેલનનાં ઉદઘાટન સત્રને સંબોધિત કર્યું હતું. તેમણે આત્મવિશ્વાસ વ્યક્ત કર્યો કે દિલ્હીમાં આયોજિત “એન્ડ ટીબી” સંમેલન ટીબીનાં સંપૂર્ણ નિવારણ તરફ એક સીમાચિહ્ન રૂપ ઘટના હશે. તેમણે જણાવ્યું કે આ રોગની નાબૂદી તરફ લેવાયેલું દરેક પગલું, ગરીબોનાં જીવનની સુધારણા સાથે જોડાયેલું છે. પ્રધાનમંત્રીએ જાહેરાત કરી હતી કે, ટીબી નાબૂદીનાં વૈશ્વિક લક્ષ્યાંક 2030 સામે ભારતે 2025 સુધીનું લક્ષ્ય રાખ્યું છે. તેમણે જણાવ્યું હતું કે, સરકાર આ લક્ષ્ય તરફ વ્યાપકપણે કાર્ય કરી રહી છે. તેમણે વધુમાં જણાવ્યું કે રાજ્ય સરકારો આ બાબતે મહત્વની ભૂમિકા અદા કરી રહી છે અને તેમણે આ અભિયાનમાં જોડાવા માટે અંગત રીતે દરેક મુખ્યમંત્રીઓને પત્રો પણ લખ્યા છે. પ્રધાનમંત્રીએ કહ્યું કે ટીબી ચિકિત્સકો અને કાર્યકરો ટીબી રોગને દૂર કરવાનાં અભિયાનનો મહત્વનો ભાગ છે અને જે દર્દીઓને આ રોગ નાબૂદ થાય છે તેઓ અન્ય લોકો માટે પણ પ્રેરણા બને છે. પ્રધાનમંત્રીએ મિશન ઈન્દ્રધુષ અને સ્વચ્છ ભારતનાં ઉદાહરણો આપ્યા હતા કે કેવી રીતે કેન્દ્ર સરકાર ઈચ્છિત લક્ષ્યો તરફ પ્રગતિ કરી રહી છે.
31 જાન્યુઆરી, 2019નાં રોજ સંસદમાં બજેટ સત્ર પૂર્વે પ્રધાનમંત્રીએ મીડિયાને આપેલા વક્તવ્યનો મૂળપાઠ

આપને સૌને 2019ની ખૂબ-ખૂબ શુભકામનાઓ. આજે બજેટ સત્ર ચાલુ થઈ રહ્યું છે. થોડી જ વારમાં માનનીય રાષ્ટ્રપતિજી બંને સદનોના સંયુક્ત સત્રને સંબોધિત કરશે. ગયા વખતનું સદનનું સ્વરૂપ આપણે સૌએ જોયું છે. આજે દેશમાં એક જાગૃતિ છે, દરેક નાગરિક સદનની પ્રક્રિયાઓને ખૂબ ઝીણવટપૂર્વક જુએ છે અને આજે દેશની દરેક નાની-મોટી ઘટનાની પણ ઘણી પહોંચ છે તો સામાન્ય માનવી સુધી દરેક વાત પહોંચે છે અને તેના કારણે ચર્ચા-વિચારણામાં જેને રસ નથી હોતો, વાદ-વિવાદમાં જેને રસ નથી હોતો, તેમના પ્રત્યે સમાજમાં સ્વાભાવિક નારાજગી ઉત્પન્ન થાય છે. હું આશા રાખું છું કે આપણા દરેક આદરણીય સાંસદ આ જન-ભાવનાઓને ધ્યાનમાં રાખીને આ બજેટ સત્રનો ઉપયોગ ગંભીરતાથી, વિસ્તારપૂર્વક અને માહિતીસભર ચર્ચામાં ભાગ લઇને કરે, પોતાના વિચારો પ્રસ્તુત કરે, સદનને લાભાન્વિત કરે, સરકારને પણ લાભાન્વિત કરે અને આપણી પાસે આ સત્રમાં જેટલું પણ કાર્ય છે, તેનો મહત્તમ ઉપયોગ આપણા દરેક આદરણીય સાંસદ કરે એવી મારી અપેક્ષા છે અને હું એ પણ જાણું છું કે હવે પોત-પોતાના ક્ષેત્રમાં પણ તેમણે જવાનું છે, તો આ વખતે સદનમાં જે ઉત્તમ અને સકારાત્મક વ્યવહાર થયો હશે, તેનો એક સકારાત્મક લાભ મેદાનમાં પણ, સભ્યો તરફથી લોકોનાં વ્યવહારમાં પણ જોવા મળે છે. મને વિશ્વાસ છે કે આ ગંભીરતાને દરેક લોકો સ્વીકારશે. ‘સૌનો સાથ – સૌનો વિકાસ’ આ મંત્રને લઈને અમે ચાલીએ છીએ, આગળ પણ તેના માટે અમે પ્રતિબદ્ધ છીએ, સદનમાં પણ સૌનો સાથ લઈને દેશનાં વિકાસ માટે કાર્ય કરવાના નિર્ણયોમાં અમે આગળ વધવા માગીએ છીએ. અમારો પૂર્ણ પ્રયાસ રહેશે, દરેક વિષય પર ચર્ચા કરવા માટે અમે ઉત્સુક છીએ. હું ખુલ્લા મનથી ચર્ચાનું સ્વાગત કરીશ, સદનની પ્રક્રિયા સારી રીતે ચાલે તેનું હું સ્વાગત કરીશ, હું સ્વાગત કરીશ કે અહિં દરેક સભ્યો મળીને ભવિષ્યનાં ભારતનાં નિર્માણમાં કંઈક ને કંઈક યોગદાન આપવાનું ગૌરવ પ્રાપ્ત કરે. ખૂબ – ખૂબ ધન્યવાદ.
પ્રધાનમંત્રીએ મહારાણા પ્રતાપને તેમની જયંતી નિમિતે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ મહારાણા પ્રતાપને તેમની જયંતી નિમિતે શ્રદ્ધાંજલિ આપી હતી. પ્રધાનમંત્રીએ એક ટ્વીટમાં કહ્યું કે મહારાણા પ્રતાપે તેમના અજોડ સાહસ, વીરતા અને યુદ્ધકળાથી મા ભારતીને ગૌરવ અપાવ્યું હતું. તેમનું માતૃભૂમિ માટે બલિદાન અને સમર્પણ હંમેશા યાદ રહેશે.
પ્રધાનમંત્રીએ મધ્યપ્રદેશના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મધ્યપ્રદેશના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. મધ્યપ્રદેશની સ્થાપના 1 નવેમ્બર, 1956ના રોજ થઇ હતી. પ્રધાનમંત્રીએ કહ્યું, “મધ્યપ્રદેશના સ્થાપના દિવસ પર રાજ્યના લોકોને હાર્દિક શુભકામનાઓ. હું કામના કરું છું કે કુદરતી સંપત્તિથી અને સાંસ્કૃતિક વારસાથી સમૃદ્ધ આ રાજ્ય સતત પ્રગતિ અને વિકાસના માર્ગ પર આગળ વધતું રહે.”
પ્રધાનંમત્રી 19 નવેમ્બરના રોજ ઉત્તરપ્રદેશની મુલાકાત લેશે અને ઝાંસીમાં ‘રાષ્ટ્ર રક્ષા સમર્પણ પર્વ’ દરમિયાન સંરક્ષણ ક્ષેત્રે આત્મનિર્ભર ભારતને નોંધપાત્ર વેગ આપશે

પ્રધાનમંત્રી શ્રી નરેન્દ્ર મોદી 19 નવેમ્બર 2021ના રોજ ઉત્તરપ્રદેશમાં ઝાંસીની પોતાની મુલાકાત દરમિયાન સાંજે લગભગ 5.15 કલાકે ‘રાષ્ટ્ર રક્ષા સમર્પણ પર્વ’ના પ્રસંગે સંરક્ષણ ક્ષેત્ર માટે બહુવિધ પહેલોનો પ્રારંભ કરાવશે અને કેટલીક પહેલો રાષ્ટ્રને સમર્પિત કરશે. ‘આઝાદીનો અમૃત મહોત્સવ’ની ઉજવણીના ભાગરૂપે 17-19 દરમિયાનમાં ઝાંસીમાં ‘રાષ્ટ્ર રક્ષા સમર્પણ પર્વ’ની ઉજવણીનું આયોજન કરવામાં આવ્યું છે. સંરક્ષણ ક્ષેત્રમાં આત્મનિર્ભર ભારતને વધુ વેગવાન કરવા માટે પ્રધાનમંત્રી સ્વદેશમાં ડિઝાઇન અને તૈયાર કરવામાં આવેલા વિવિધ ઉપકરણો સશસ્ત્ર દળ સેવાઓના વડાઓને વિધિવત રીતે સોંપશે. આ પૈકી હિન્દુસ્તાન એરોનોટિકસ લિમિટેડ (
પ્રધાનમંત્રી શ્રી નરેન્દ્ર મોદી અને ઑસ્ટ્રિયા પ્રજાસત્તાકના રાષ્ટ્રપતિ ડૉ. એલેક્ઝાન્ડર વાન દેર બૈલન વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદી અને ઑસ્ટ્રિયા પ્રજાસત્તાકના રાષ્ટ્રપતિ મહામહિમ ડૉ. એલેક્ઝાન્ડર વાન દેર બૈલન વચ્ચે આજે ટેલીફોન પર ચર્ચા થઇ હતી. ઑસ્ટ્રિયાના રાષ્ટ્રપતિએ ભારતમાં અમ્ફાન ચક્રાવાતના કારણે થયેલી ભારે તારાજી અંગે દુઃખ વ્યક્ત કર્યું હતું. બંને મહાનુભવોએ પોત પોતાના દેશમાં કોવિડ-19 મહામારીના કારણે આરોગ્ય અને આર્થિક ક્ષેત્રો પર વિપરિત અસરો દૂર કરવા માટે લેવામાં આવેલા પગલાં વિશે પોતાના મંતવ્યોનું આદાનપ્રદાન કર્યું હતું. તેઓ એ વાતે પણ સંમત થયા હતા કે, વર્તમાન પડકારોનો સામનો કરવા માટે આંતરરાષ્ટ્રીય સહયોગ ખૂબ જ મહત્વનો છે. બંને નેતાઓએ કોવિડ પછીના વિશ્વમાં ભારત અને ઑસ્ટ્રિયા વચ્ચેના સંબંધો વધુ મજબૂત બનાવવા અને સંબંધોમાં વધુ વિવિધતા લાવવા અંગે તેમની સહિયારી ઇચ્છાઓનો પુનરોચ્ચાર કર્યો હતો. પ્રધાનમંત્રીએ ઇન્ફ્રાસ્ટ્રક્ચર, ટેકનોલોજી, સંશોધન અને નાવીન્યકરણ,
પ્રધાનમંત્રી શ્રી નરેન્દ્ર મોદી અને બાંગ્લાદેશના પ્રધાનમંત્રી શ્રીમતી શેખ હસિના વચ્ચે ટેલીફોનિક વાતચીત થઇ.

પ્રધાનમંત્રી શ્રી નરેન્દ્ર મોદીએ આજે બાંગ્લાદેશના પ્રધાનમંત્રી શ્રીમતી શેખ હસિનાને ફોન કરીને ઇદ-ઉલ-ફિત્રની શુભેચ્છાઓ પાઠવી હતી. બંને નેતાઓએ પોત પોતાના દેશોમાં અમ્ફાન વાવાઝોડાના કારણે સર્જાયેલા નુકસાનના મૂલ્યાંકન અંગે વાતચીત કરી હતી. આ ઉપરાંત બંને દેશના નેતાઓ વચ્ચે કોવિડ મહામારીની પરિસ્થિતિ અને આ સંબંધે બંને દેશો વચ્ચે ચાલી રહેલા સહકાર અંગે પણ ચર્ચા-વિચારણા કરવામાં આવી હતી. પ્રધાનમંત્રી શ્રી નરેન્દ્ર મોદીએ આ પડકારોનો સામનો કરવા માટે બાંગ્લાદેશને ભારત તરફથી સહાયતા પૂરી પાડવાનું આશ્વાસન આપ્યું હતું. પ્રધાનમંત્રીએ બાંગ્લાદેશના પ્રધાનમંત્રી શેખ હસિના અને બાંગ્લાદેશના મૈત્રીપૂર્ણ લોકોને સારા આરોગ્ય અને સુખાકારીની શુભેચ્છા પાઠવી હતી.
રસીકરણની સંખ્યા 50 કરોડને પાર કરી ગઈ હોવાથી કોવિડ -19 સામે ભારતની લડાઈને મજબૂત પ્રોત્સાહન મળ્યું : PM

પ્રધાનમંત્રી શ્રી નરેન્દ્ર મોદીએ કહ્યું છે કે રસીકરણની સંખ્યા 50 કરોડનો આંકડો પાર કરી ગઈ હોવાથી, ભારત આ સંખ્યાના આધારે હજુ વધુ સફળતાની આશા રાખે છે અને સુનિશ્ચિત કરે છે કે આપણા નાગરિકોને 'બધા માટે મફતમાં તમામ રસીકરણ' હેઠળ રસી આપવામાં આવે. એક ટ્વિટમાં પ્રધાનમંત્રીએ કહ્યું: "કોવિડ -19 સામે ભારતની લડાઈને મજબૂત પ્રોત્સાહન મળે છે. રસીકરણની સંખ્યા 50 કરોડનો આંકડો પાર કરે છે. અમે આશા રાખીએ છીએ કે આ સંખ્યાના આધારે હજુ વધુ સફળતા પ્રાપ્ત થાય અને અમારા નાગરિકોને #
પ્રધાનમંત્રીએ ભારતીય શૂટર શ્રીહર્ષ દેવરદ્દીને પેરા શૂટિંગ વર્લ્ડ કપમાં ગોલ્ડ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભારતીય શૂટર શ્રીહર્ષ દેવરદ્દીને પેરા શૂટિંગ વર્લ્ડ કપમાં ગોલ્ડ જીતવા બદલ અભિનંદન પાઠવ્યા છે. સ્પોર્ટ્સ ઓથોરિટી ઓફ ઈન્ડિયાના ટ્વીટના જવાબમાં, પ્રધાનમંત્રીએ ટ્વીટ કર્યું; "સુવર્ણ જીતવા બદલ શ્રીહર્ષ દેવરદ્દી પર ગર્વ છે. તેમનો નિશ્ચય ખરેખર પ્રેરક છે. તેમના ભવિષ્યના પ્રયાસો માટે શુભેચ્છાઓ."
બજેટ સત્ર પૂર્વે મીડિયા સમક્ષ પ્રધાનમંત્રીના વક્તવ્યનો મૂળપાઠ

ગત સત્રમાં સુપ્રીમ કોર્ટના આદેશ ઉપરાંત પણ ત્રણ તલાક, (ત્રિપલ તલાક) સંસદમાં અમે પસાર ન કરાવી શક્યા. હું આશા રાખું છું અને હું દેશના દરેક રાજનૈતિક પક્ષોને વિનમ્ર આગ્રહ કરૂ છું કે આ સત્રમાં, ત્રણ તલાક, મહિલાઓ માટે, ખાસ કરીને મુસ્લિમ મહિલાઓનાં હકની રક્ષા કરવા માટે આ નિર્ણય આપણે સૌ પસાર કરીએ અને 2018નાં નવા વર્ષની એક શ્રેષ્ઠ ભેટ, આપણી મુસ્લિમ મહિલાઓને આપણે આપીએ. બજેટ સત્ર અત્યંત મહત્વપૂર્ણ હોય છે. આખું વિશ્વ જ્યારે ભારતની અર્થવ્યવસ્થા પ્રત્યે ઘણું આશાવાન છે. ભારતનાં માર્ગ પર, ભારતની પ્રગતિ પર વિશ્વની દરેક ક્રેડિટ રેટીંગ એજન્સી હોય, વર્લ્ડ બેંક હોય, આઈએમએફ હોય, ઘણા સકારાત્મક પોતાના અભિપ્રાયો આપી રહી છે. આ બજેટ દેશની ઝડપી ગતિથી આગળ વધી રહેલી અર્થવ્યવસ્થાને એક નવી ઉર્જા આપનારૂ, દેશના સામાન્યમાં સામાન્ય માનવની આશા-અપેક્ષાઓને પૂર્ણ કરનારૂ બજેટ આવશે અને બજેટ પછી એક મહિના સુધી વિવિધ સમિતિઓમાં બજેટની ખૂબ ચર્ચા થાય છે. અનુભવ એ રહ્યો છે કે આ સમિતિઓમાં પક્ષથી ઉપર દેશ હોય છે. દરેક પક્ષના લોકો સત્તાપક્ષના લોકો પણ ખામીઓ દર્શાવે છે અને વિપક્ષના સભ્યો તેની ખૂબીઓને દર્શાવે છે. એક પ્રકારે ઘણું તંદુરસ્ત વાતાવરણ હોય છે. ગઈ કાલે જ્યારે સર્વપક્ષીય બેઠક થઈ તો મેં આગ્રહ કર્યો કે આપણે આ મહિને જે ચર્ચા સત્ર હોય છે, સમિતિઓની અંદર તેનો ભરપૂર ઉપયોગ કરીએ અને બજેટનો સર્વાધિક લાભ દેશના સામાન્ય માનવ સુધી કેવી રીતે પહોંચે? દલિત, પીડિત, શોષિત, વંચિતને કેવી રીતે મળે? ગામડાંના ગરીબોને કેવી રીતે મળે? ખેડૂત, મજદૂરોને કેવી રીતે મળે? તેના પર વ્યાપક ચિંતન કરીએ, સકારાત્મક અભિપ્રાય આપીએ અને રોડમેપ બનાવીને આપણે આગળ વધીએ. ખૂબ ખૂબ ધન્યવાદ.
નીતિ આયોગમાં અટલ ઈનોવેશન મિશન અને સેલ્ફ એમ્પ્લોયમેન્ટ એન્ડ ટેલેન્ટ યુટિલાઈઝેશનની સ્થાપના

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે નીતિ આયોગમાં ઉચિત કર્મચારીઓ સાથે અટલ ઈનોવેશન મિશન (એઆઈએમ-એઈમ) અને સેલ્ફ એમ્પ્લોયમેન્ટ એન્ડ ટેલેન્ટ યુટિલાઈઝેશન (એસઈટીયુ – સેતુ)ની સ્થાપના માટે મંજૂરી આપી છે. એઈમ અને એઈમ ડાયરેક્ટોરેટની સ્થાપનાને કારણે મિશનની પ્રવૃત્તિઓનો અમલ વધુ કેન્દ્રિત બનીને કરી શકાશે. દેશમાં નવિનીકરણ અને ઉદ્યોગસાહસિકતા માટે આ મુખ્ય પોઈન્ટ બનશે. એની વિગતો આ મુજબ છે :- (i) મિશન હાઈ લેવલ કમિટી (એમએચએલસી) દ્વારા મિશનની દોરવણી કરાશે, જે મુખ્ય પડકારાત્મક ક્ષેત્રો, ઈનામની રકમ અને એઈમ તેમજ સેતુનાં વિવિધ તત્વોનાં અમલીકરણ સહિત જરૂરી માર્ગદર્શિકાઓને મંજૂરી આપવા સંબંધિત તમામ નિર્ણયો લેશે. (ii) નીતિ આયોગ મિશન ડાયરેક્ટર અને અન્ય ઉચિત કર્મચારીઓને નોકરીએ રાખશે. (iii) મિશનનું મુખ્ય મથક નવી દિલ્હી રહેશે. પશ્ચાદ્ભૂમિકાઃ ઈનોવેશન ઈકોસિસ્ટમને નોંધપાત્ર ઉત્તેજન આપવા માટે તેમજ દેશમાં ઉદ્યોગસાહસિકતાનો જુસ્સો પ્રગટાવવા માટે નાણાં મંત્રીએ વર્ષ 2015-16ના બજેટ પ્રવચનમાં નીતિમાં રૂ. 500 કરોડની શરૂઆતની રકમ સાથે અટલ ઈનોવેશન મિશન (એઈમ) અને રૂ. 1000 કરોડની શરૂઆતની રકમ સાથે સેતુ તરીકે ઓળખાતી વ્યવસ્થા સ્થાપવાનો સરકારનો ઈરાદો જાહેર કર્યો હતો. બજેટની જાહેરાતને પગલે નીતિ આયોગે અમેરીકાની હાર્વર્ડ યુનિવર્સિટીની સાઉથ એશિયા ઈન્સ્ટીટ્યુટના ડાયરેક્ટર પ્રોફેસર તરુણ ખન્નાના અધ્યક્ષસ્થાને એઈમ અને સેતુની વિગતવાર રૂપરેખા ઘડવા માટે નવિનીકરણ અને ઉદ્યોગસાહસિકતાના નિષ્ણાતોની સમિતિની રચના કરી હતી. સમિતિએ તેના અહેવાલમાં વ્યાપક ભલામણો કરી, જેમાં ટૂંકા ગાળાની એટલે કે જેમાં પ્રમાણમાં ત્વરિત પગલાં લઈને તાત્કાલિક પરિણામ મેળવી શકાય તેવી ભલામણો, મધ્યમ ગાળાની એટલે કે પાંચથી સાત વર્ષના સમયગાળામાં અમલ મૂકી શકાય તેવી તેમજ લાંબા ગાળાની, જેમાં પરિણામો મેળવતાં લાંબો સમય લાગે પરંતુ દેશની ઉદ્યોગસાહસિકતાની પરિપાટી પર નક્કર પરિવર્તન લાવે તેવી ભલામણો સામેલ હતી. સમિતિએ અમલીકરણ, કાર્યપાલન અને અસર પર દેખરેખ રાખવા માટે સ્પષ્ટ પદ્ધતિઓ સ્થાપવાની જરૂરિયાત પર પણ ભાર મૂક્યો હતો. એઈમ અને સેતુ, વર્ષ 2015-16ના કેન્દ્રિય બજેટની જાહેરાતોને પગલે શરૂ કરવામાં આવ્યાં છે. 28મી ઓગસ્ટ, 2015ના રોજ ઈએફસીએ દરખાસ્ત ધ્યાન પર લીધી હતી અને એઈમને મિશન તરીકે તેમજ સેતુને અભિગમ તરીકે ધ્યાન પર લેવાયાં હતાં. એટલે, એઈમ નામની એક વ્યાપક યોજના હોવી જોઈએ, જેમાં બે પેટા ઘટકો હશે – 1) ઈનોવેશન અને 2) સેતુ, જેમાં ઈનોવેટર્સને સહાય મળશે અને તેમને સફળ ઉદ્યોગસાહસિક બનાવવા માટે માર્ગદર્શન પૂરું પાડવામાં આવશે.
પ્રધાનમંત્રી 28 જાન્યુઆરી, 2020ના રોજ ગુજરાતના પાટનગર ગાંધીનગર ખાતે યોજાનારા 3જી વૈશ્વિક બટાટા સંમેલનને સંબોધિત કરશે

પ્રધાનમંત્રી શ્રી નરેન્દ્ર મોદી આવતીકાલે 28 જાન્યુઆરી, 2020ના રોજ રિમોટ વીડિયો કોન્ફરન્સિંગ મારફતે ગુજરાતના પાટનગર ગાંધીનગર ખાતે યોજાનારા 3જા વૈશ્વિક બટાટા સંમેલનને સંબોધિત કરશે. આ પ્રસંગે પ્રધાનમંત્રી બટાટા ક્ષેત્રે સંશોધન, વેપાર અને ઉદ્યોગમાં રહેલી તકો અને સિદ્ધિઓ તેમજ મૂલ્ય શ્રૃંખલા વ્યવસ્થાપન અંગે સર્વાંગી સમીક્ષા કરશે અને આગામી દાયકા માટેનો રોડમેપ નક્કી કરે તેવી અપેક્ષા છે. આ ત્રીજુ સંમેલન છે. દર દસ વર્ષના અંતરે બટાટા ક્ષેત્રે સિદ્ધિઓને નક્કી કરવી અને ત્યારબાદ આવનારા દાયકા માટે એક રોડમેપ નક્કી કરવો જરૂરી હોય છે. આ દિશામાં છેલ્લા બે દાયકા દરમિયાન બે વૈશ્વિક બટાટા સંમેલનનું 1999 અને 2008માં આયોજન કરવામાં આવ્યું હતું. આ સંમેલન તમામ હિતધારકોને એક મંચ પર લાવવાની તક પૂરી પાડશે જેથી કરીને બટાટા ક્ષેત્ર સાથે જોડાયેલા પ્રત્યેક લોકોને સામેલ કરીને તમામ મુદ્દાઓ પર ચર્ચા-વિચારણા કરવામાં આવે અને ભવિષ્યની યોજના ઘડવામાં આવે. દેશના વિભિન્ન હિતધારકોને બટાટા સંશોધન ક્ષેત્રનું જ્ઞાન અને નવીનતા સાથે પરિચિત કરાવવા માટે આ એક અનોખો કાર્યક્રમ રહેશે. ગુજરાત દેશમાં બટાટાનું ઉત્પાદન કરનારા અગ્રણી ઉત્પાદકો પૈકીનું એક છે. છેલ્લા અગિયાર વર્ષ દરમિયાન, ભારતમાં બટાટાનું ઉત્પાદન કરનારના વિસ્તારમાં 19 ટકાનો વધારો થયો છે, ત્યારે ગુજરાતમાં 170 ટકા વધારો જોવા મળ્યો છે (2006-0માં 49.7 હજાર હેક્ટરથી માંડીને 2017-18માં 133 હજાર હેક્ટર) પ્રતિ હેક્ટર 30 ટનથી વધારાની ઉત્પાદકતા સાથે ગુજરાત બટાટાના ઉત્પાદન ક્ષેત્રે છેલ્લા એક દાયકામાં ભારતમાં પહેલાં નંબર પર છે. રાજયમાં ખેતી માટે કૃષિ જગતની આધુનિક રીતો જેવી કે, ફુવારા અને ટપક સિંચાઇ પદ્ધતિનો ઉપયોગ કરે છે. સાથે જ રાજ્યમાં શ્રેષ્ઠ કોલ્ડ સ્ટોરેજ અને લિંકેજની સુવિધાઓ છે તેથી તે દેશમાં બટાટા પ્રસંસ્કરણ ઉદ્યોગનું સૌથી મોટું કેન્દ્ર પણ છે. ઉપરાંત બટાટાના મોટાભાગના નિકાસકારો ગુજરાતમાં સ્થિત છે. આ બાબતોને લીધે ગુજરાત દેશમાં બટાટાના મોટા કેન્દ્ર તરીકે ઉભર્યું છે. આ કૉન્ક્લેવનું આયોજન ઇન્ડિયન પોટેટો એસોસિએશન (
ભારતરત્ન એમ. એસ. સુબ્બુલક્ષ્મીની પ્રપૌત્રીઓ એસ ઐશ્વર્યા અને એસ સૌંદર્યા પ્રધાનમંત્રીને મળ્યાં

ભારતરત્ન એમ એસ સુબ્બાલક્ષ્મીની પ્રપૌત્રીઓ એસ ઐશ્વર્યા અને એસ સૌંદર્યા આજે તેમનાં માતાપિતાઓ વી શ્રીનિવાસન અને ગીતા શ્રીનિવાસન સાથે પ્રધાનમંત્રી નરેન્દ્ર મોદીને મળ્યાં હતાં. શ્રીમતી ઐશ્વર્યા અને શ્રીમતી સૌંદર્યાએ “મૈત્રીમ ભજતા”નું ટૂંકમાં પ્રસ્તુત કર્યું હતું. આ ભજન છે, જેને સંયુક્ત રાષ્ટ્રમાં ઓક્ટોબર, 1966માં એમ એસ સુબ્બુલક્ષ્મીએ પણ પ્રસ્તુત કર્યું હતું. આ ભજનની રચના સંસ્કૃતમાં કાંચી મઠના આચાર્ય શ્રી ચંદ્રશેખરેન્દ્ર સરસ્વતીએ કરી હતી. સંયુક્ત રાષ્ટ્રની સભામાં ગાન કર્યા પછી એમ એસ સુબ્બુલક્ષ્મીએ પછી મોટા ભાગની કોન્સર્ટમાં આ ભજન ગાયું હતું, જેથી એ વૈશ્વિક મૈત્રી અને શાંતિનું પ્રતીક બની ગયું હતું. તેમાં છેલ્લે આવતા શબ્દો “શ્રેય ઓ ભૂયત સકલ જનનમ” છે, જેનો અર્થ ચાલો આપણે સંપૂર્ણ માનવજાતના કલ્યાણ, સમૃદ્ધિ અને આનંદ માટે પ્રાર્થના કરીએ.
પ્રધાનમંત્રીએ અમેરિકાના વ્યવસાયિક બોક્સર મોહમ્મદ અલીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ અમેરિકાના વ્યવસાયિક બોક્સર મોહમ્મદ અલીના નિધન પર શોક વ્યક્ત કર્યો છે. પ્રધાનમંત્રીએ કહ્યું કે “મોહમ્મદ અલીને શ્રદ્ધાંજલિ. તેઓ એક એવા અનુકરણીય ખેલાડી અને પ્રેરણા સ્રોત રહ્યા છે, જેમણે માનવીય ભાવના અને દ્રઢ સંકલ્પની શક્તિનું પ્રદર્શન કર્યું છે.”
પ્રધાનમંત્રીએ લાલ બહાદુર શાસ્ત્રીને તેમની જયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી લાલ બહાદુર શાસ્ત્રીજીને તેમની જયંતી પર શ્રદ્ધાંજલિ આપી છે. પીએમએ લાલ બહાદુર શાસ્ત્રી વિશેના તેમના વિચારોનો વીડિયો પણ શેર કર્યો. શ્રી મોદીએ દિલ્હીના પ્રધાનમંત્રી સંગ્રહાલયમાં લાલ બહાદુર શાસ્ત્રીની ગેલેરીમાંથી કેટલીક ઝલક પણ શેર કરી છે જેમાં પીએમ તરીકેની તેમની જીવન યાત્રા અને સિદ્ધિઓ દર્શાવવામાં આવી છે. એક ટ્વીટમાં, પ્રધાનમંત્રીએ કહ્યું; "લાલ બહાદુર શાસ્ત્રીજી સાદગી અને નિર્ણાયકતા માટે સમગ્ર ભારતમાં પ્રશંસનીય છે. આપણા ઈતિહાસના અત્યંત નિર્ણાયક સમયે તેમના કઠિન નેતૃત્વને હંમેશા યાદ કરવામાં આવશે. તેમની જયંતી પર તેમને શ્રદ્ધાંજલિ." “આજે, શાસ્ત્રીજીની જયંતી પર હું દિલ્હીના પ્રધાનમંત્રી સંગ્રહાલયમાં તેમની ગેલેરીમાંથી કેટલીક ઝલક પણ શેર કરી રહ્યો છું, જે તેમની જીવન યાત્રા અને પીએમ તરીકેની સિદ્ધિઓ દર્શાવે છે. મ્યુઝિયમની મુલાકાત લો…”
‘મન કી બાત’ 25 ઓક્ટોબરેઃ પ્રધાનમંત્રીએ લોકોને કાર્યક્રમ માટે પોતાના વિચાર અને વોઇસ મેસેજ મોકલવા આગ્રહ કર્યો

પ્રધાનમંત્રીશ્રી નરેન્દ્ર મોદી આ રવિવાર 25 ઓક્ટોબરના રોજ ‘મન કી બાત’ના આગલા સંસ્કરણમાં દેશના લોકો સાથે પોતાના વિચાર વહેંચશે. પ્રધાનમંત્રીએ લોકોને આ કાર્યક્રમ માટે તેમના વિચાર
પ્રધાનમંત્રીએ પંડિત ભીમસેન જોશીને તેમની 100મી જન્મજયંતિ પર યાદ કર્યા

પ્રધાનમંત્રી શ્રી નરેન્દ્ર મોદીએ પંડિત ભીમસેન જોશીને તેમની 100મી જન્મજયંતિ પર યાદ કર્યા છે. એક ટ્વિટમાં, પ્રધાનમંત્રીએ કહ્યું; "બહુમુખી પ્રતિભા ધરાવનાર પંડિત ભીમસેન જોશીજીને તેમની 100મી જન્મજયંતિ પર યાદ કરું છું. જેમણે તેમના કાર્યો દ્વારા ભારતીય સંગીત અને સંસ્કૃતિને લોકપ્રિય બનાવવા માટે સીમાચિહ્નરૂપ યોગદાન આપ્યું છે. તેઓ તેમની ગાયન પ્રસ્તુતિઓ દ્વારા આપણા રાષ્ટ્રને પણ સંગીતની નજીક લાવ્યા હતા." " …
પ્રધાનમંત્રી મોદીએ કાનપુરની મુલાકાત લીધી; વિવિધ વિકાસ યોજનાઓનો શુભારંભ કર્યો

પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશમાં કાનપુરની મુલાકાત લીધી હતી. પ્રધાનમંત્રીએ લખનઉ મેટ્રો રેલ પ્રોજેક્ટનું ઉદઘાટન કર્યું હતું અને આગ્રા મેટ્રો રેલ પ્રોજેક્ટનો શિલાન્યાસ કર્યો હતો. તેમણે પંકી થર્મલ પાવર પ્લાન્ટનું શિલારોપણ કર્યું હતું તથા કાનપુરમાં નિરાલાનગરમાં વિવિધ વિકાસલક્ષી પ્રોજેક્ટનો શુભારંભ દર્શાવતી તકતીનું અનાવરણ કર્યું હતું. પ્રધાનમંત્રીએ જનસભાને સંબોધન કરતાં કહ્યું હતું કે, કાનપુર ઘણાં બહાદૂર સૈનિકોની જન્મભૂમિ છે, જેમણે દેશ માટે ઘણું યોગદાન આપ્યું છે, આજે શરૂ થયેલા વિવિધ પ્રોજેક્ટ કાનપુર અને ઉત્તરપ્રદેશનાં લોકોનાં જીવનની કાયાપલટ કરશે. પ્રધાનમંત્રીએ જણાવ્યું હતું કે, રાજ્ય સરકાર અને કેન્દ્ર સરકાર કાનપુરમાં વીજળીની ઉપલબ્ધતા વધારવા ઘણી મહેનત કરી રહી છે. આ સંદર્ભમાં તેમણે પંકી થર્મલ પાવર પ્લાન્ટનો ઉલ્લેખ કર્યો હતો તથા કાનપુર અને ઉત્તરપ્રદેશમાં વીજળીની ઉણપની સ્થિતમાં પરિવર્તન આવશે, સૌભાગ્ય યોજના હેઠળ ઉત્તરપ્રદેશમાં 76 લાખથી વધારે જોડાણ આપવામાં આવ્યાં છે. પ્રધાનમંત્રીએ ગંગા નદીને સ્વચ્છ કરવા કેન્દ્ર સરકાર દ્વારા હાથ ધરાયેલી વિવિધ પહેલોનો ઉલ્લેખ કર્યો હતો. તેમણે જણાવ્યું હતું કે, અગાઉ ગંગા નદીને સ્વચ્છ કરવાનો વિચાર અશક્ય લાગતો હતો, પણ અત્યારે તેમની સરકારે આ અશક્યને શક્ય બનાવ્યું છે, કેટલીક કામગીરીઓ સુએઝ વોટર ટ્રીટમેન્ટ માટે હાથ ધરવામાં આવી છે, જે નદી સુધી પહોંચતી ગંદકીને અટકાવે છે. પ્રધાનમંત્રીએ જણાવ્યું હતું કે, ઉત્તરપ્રદેશમાં આકાર લઈ રહેલા ડિફેન્સ કોરિડોરથી કાનપુરનાં લોકોને મોટો લાભ થશે. તેમણે કહ્યું હતું કે, જમીન માર્ગ, હવાઈ માર્ગ અને રેલ માર્ગમાં મુખ્ય માળખાગત સુવિધાઓનું નિર્માણ થયું છે, જેમાં વિવિધ મેટ્રો પ્રોજેક્ટ રાજ્યમાં શરૂ થયા છે. પ્રધાનમંત્રીએ કહ્યું હતું કે, આ વિવિધ પ્રોજેક્ટથી ઉત્તરપ્રદેશનું પરિવર્તન થશે. પ્રધાનમંત્રીએ ભારપૂર્વક જણાવ્યું હતું કે, વર્ષ 2022 સુધીમાં દેશમાં દરેક કુટુંબ પાસે મકાન હશે. તેમણે ઉમેર્યું હતું કે, દેશમાં અત્યાર સુધીમાં પ્રધાનમંત્રી આવાસ યોજના હેઠળ આશરે 1.5 કરોડ ઘરોનું નિર્માણ થયું છે. પ્રધાનમંત્રીએ પુલવામા હુમલામાં અને બુડગામ ક્રેશમાં જેમણે પોતાના જીવ ગુમાવ્યાં એવા કાનપુરનાં બહાદૂર સૈનિકોને શ્રદ્ધાંજલી અર્પણ કરી હતી. તેમણે કહ્યું હતું કે, કેન્દ્ર સરકાર આતંકવાદ સામે મજબૂત કામગીરી કરી રહી છે. પ્રધાનમંત્રીએ જણાવ્યું હતું કે, દેશમાં એકતાનું વાતાવરણ જાળવવું મહત્વપૂર્ણ છે. તેમણે તાજેતરમાં કાશ્મીરીઓ સામે થયેલા હુમલા કરનાર લોકો સામે ઝડપથી કામગીરી કરવા બદલ ઉત્તરપ્રદેશ સરકારની પ્રશંસા કરી હતી. તેમણે તમામ રાજ્ય સરકારોને આ પ્રકારનું કૃત્ય કરનાર કોઈ પણ વ્યક્તિ સામે કડક કામગીરી કરવા અપીલ કરી હતી.
પ્રધાનમંત્રીએ ટોક્યો ઓલિમ્પિક્સ માટે ભારતીય ખેલાડીઓને શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ ટોક્યો ઓલિમ્પિક 2020 માટે ભારતીય ખેલાડીઓના દળને શુભકામનાઓ પાઠવી છે. પ્રધાનમંત્રીએ એક ટ્વીટમાં કહ્યું, “આવો, આપણે સૌ #
પ્રધાનમંત્રીનો નાગરિકોને આપણા સ્વાતંત્ર્ય સેનાનીઓને તેમની શ્રદ્ધાંજલિ ડિજિટલ જ્યોત પર શેર કરવા અનુરોધ

પ્રધાનમંત્રી શ્રી નરેન્દ્ર મોદીએ નાગરિકોને આપણા સ્વાતંત્ર્ય સેનાનીઓને તેમની શ્રદ્ધાંજલિ ડિજિટલ જ્યોત પર શેર કરવા અને આઝાદી કા અમૃત મહોત્સવને મજબૂત કરવા વિનંતી કરી છે. ટ્વીટ્સની શ્રેણીમાં, પ્રધાનમંત્રી શ્રીએ કહ્યું; "આપણા સ્વાતંત્ર્ય સંગ્રામના નાયકોને વિશેષ શ્રદ્ધાંજલિ! ડિજિટલ જ્યોત ટેક્નોલોજીનો ઉપયોગ કરે છે અને તમને આપણા સ્વાતંત્ર્ય સેનાનીઓ પ્રત્યે કૃતજ્ઞતાનો હૃદયપૂર્વકનો સંદેશ શેર કરવા સક્ષમ બનાવે છે." "દિલ્હીના સેન્ટ્રલ પાર્કમાં સ્કાય બીમ લાઇટ લગાવવામાં આવી છે. દરેક શ્રદ્ધાંજલિ ડિજિટલ જ્યોતની રોશનીને વધુ તીવ્ર બનાવશે. આ અનોખા પ્રયાસમાં ભાગ લો અને આઝાદી કા અમૃત મહોત્સવને મજબૂત કરો."
સંયુક્ત રાષ્ટ્રની સામાન્ય સભાના ચૂંટાયેલા પ્રમુખ આજે પ્રધાનમંત્રીને મળ્યા

સંયુક્ત રાષ્ટ્રની સામાન્ય સભાના ચૂંટાયેલા પ્રમુખ તથા સ્લોવાક રીપબ્લીકના વિદેશ અને યુરોપિયન બાબતોના મંત્રી શ્રી મિરોસ્લાવ લેજકક આજે શ્રી નરેન્દ્ર મોદીને મળ્યા હતા. પ્રધાનમંત્રીએ સંયુક્ત રાષ્ટ્રની 72મી સાધારણ સભાના પ્રમુખ તરીકે ચૂંટાવા બદલ શ્રી મિરોસ્લાવ લેજકકને અભિનંદન આપ્યા હતા. આ બેઠક દરમિયાન તેમણે પ્રધાનમંત્રી મોદી સાથે સંયુક્ત રાષ્ટ્રની આગામી 72મી સાધારણ સભા માટે મહત્વપૂર્ણ બાબતોની ચર્ચા કરી હતી. પ્રધાનમંત્રીએ તેમને તેમની નવી જવાબદારીનું વહન કરવામાં ભારતના સંપૂર્ણ અને રચનાત્મક સાથસહકારની ખાતરી આપી હતી. બંને મહાનુભાવોએ આતંકવાદ, સંયુક્ત રાષ્ટ્રમાં સુધારા, સ્થાયી વિકાસના લક્ષ્યાંકો અને આબોહવામાં ફેરફાર સહિત વિશ્વ માટે પડકારજનક મુદ્દાઓ પર સંયુક્ત રાષ્ટ્રની કામગીરીને મજબૂત બનાવવાની જરૂરિયાત અંગે પણ ચર્ચા કરી હતી.
પ્રધાનમંત્રી 18 ફેબ્રુઆરીએ આસામમાં ‘મહાબાહુ-બ્રહ્મપુત્ર’નો પ્રારંભ કરશે અને બે પૂલોના બાંધકામનો શિલાન્યાસ કરશે

પ્રધાનમંત્રી શ્રી નરેન્દ્ર મોદી 18 ફેબ્રુઆરી 2021ના રોજ બપોરે 12 વાગ્યે વીડિયો કોન્ફરન્સિંગના માધ્યમથી આસામમાં ‘મહાબાહુ-બ્રહ્મપુત્ર’નો પ્રારંભ કરશે અને ધુબરી ફુલબરી પુલનો શિલાન્યાસ કરશે તેમજ મજુલી પુલના બાંધકામ માટે ભૂમિપૂજન કરશે. કેન્દ્રીય માર્ગ પરિવહન અને ધોરીમાર્ગ મંત્રી; બંદરો, જહાજ અને જળમાર્ગ રાજ્યમંત્રી (સ્વતંત્ર પ્રભાર) અને આસામના મુખ્યમંત્રી આ પ્રસંગે ઉપસ્થિત રહેશે. મહાબાહુ- બ્રહ્મપુત્ર નીઆમાતી- મજુલી ટાપુઓ, ઉત્તર ગુવાહાટી- દક્ષિણ ગુવાહાટી અને ધુબરી- હાટસિંગીમારી વચ્ચે રો-પેક્સ જહાજની પરિચાલન કામગીરીના ઉદ્ઘાટન; બ્રહ્મપુત્ર નદી પર જોગીઘોપા અને વિવિધ પર્યટન જેટ્ટીઓ ખાતે આંતરિક જળમાર્ગ પરિવહન ( પર તૈયાર થશે અને તે નીમાતીઘાટ (જોર્હાટ બાજુએ) અને કમલાબરી (મજુલી બાજુએ)ને જોડશે. મજુલીના જે લોકોને પેઢીઓથી આસામની મુખ્ય ભૂમિ સાથે જોડાવા માટે ફેરી સેવાઓ પર નિર્ભર રહેવું પડતું હતું તેઓ ખૂબ જ લાંબા સમયથી આ પુલના નિર્માણની માંગ કરી રહ્યાં હતા.
પ્રધાનમંત્રીએ શ્રી નારાયણ ગુરૂને તેમની જયંતી પ્રસંગે શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ શ્રી નારાયણ ગુરૂને તેમની જયંતી પ્રસંગે શ્રદ્ધાંજલિ અર્પણ કરી હતી. એક ટ્વીટમાં પ્રધાનમંત્રીએ કહ્યું; “હું શ્રી નારાયણ ગુરૂને તેમની જયંતી પ્રસંગે વંદન કરૂં છું. તેમની શિક્ષા લાખો લોકોને શક્તિ પ્રદાન કરે છે. તેમનો શિખવા, સામાજિક સુધાર અને સમાનતા અંગેનો આગ્રહ આપણને પ્રેરિત કરતો રહે છે. તેમણે મહિલા સશક્તીકરણની સાથે સાથે સામાજિક પરિવર્તન માટે યુવા શક્તિનો ઉપયોગ કરવાને સૌથી વધુ મહત્વ આપ્યું.” …